proxectonos/corpus_dominio_legal_administrativo_tmp huggingface dataset:
DECRETO 151/2012, do 5 de xullo, polo que se dispón o cesamento dun vogal do Consello de Administración do ente público Portos de Galicia.
Consellería do Medio Rural e do Mar — II. Autoridades e persoal — 16/07/2012

O Consello de Administración é o órgano superior colexiado de dirección do ente público Portos de Galicia, tal e como se dispón no artigo 10 do regulamento do ente aprobado polo Decreto 227/1995, do 20 de xullo. No citado artigo sinálase a composición do Consello de Administración, así como a forma de nomeamento e cesamento dos seus vogais, sendo todos eles nomeados por proposta do presidente do ente público Portos de Galicia, agás os representantes da Administración autonómica, que serán nomeados por proposta dos respectivos conselleiros.
Entre as causas de cesamento, o dito artigo 10 do Regulamento do ente público Portos de Galicia no seu número 8 establece, entre outras, a renuncia anticipada do vogal.
Así mesmo, o artigo 10.9 do Decreto 227/1995, do 20 de xullo, dispón que as vacantes que se produzan no Consello de Administración serán cubertas no mes seguinte á data en que se produciu a vacante e polo tempo que falte para completar o mandato de quen causou a vacante.
Por conseguinte, recibida a proposta de cesamento e o novo nomeamento de vogal representante da Cámara de Comercio, Industria e Navegación da provincia de Pontevedra, en representación dos sectores económicos relacionados coas actividades portuarias no Consello de Administración do ente público, á vista da proposta do presidente do ente público Portos de Galicia, por proposta da Conselleira do Medio Rural e do Mar e logo de deliberación do Consello da Xunta de Galicia na súa reunión do día cinco de xullo de dous mil doce,
Artigo único.
O cesamento como vogal do Consello de Administración do ente público Portos de Galicia, en representación da Cámara Oficial de Comercio, Industria e Navegación de Pontevedra, agradecéndolle os servizos prestados:
– Francisco Moldes López.
Santiago de Compostela, cinco de xullo de dous mil doce
CORRECCIÓN de erros. Orde do 2 de xullo de 2012 pola que se resolve a convocatoria de subvencións para o desenvolvemento de programas dirixidos á redución do abandono escolar, nos concellos de Galicia para o ano 2012.
Consellería de Cultura, Educación e Ordenación Universitaria — III. Outras disposicións — 19/07/2012

Advertidos erros na citada orde, publicada no
Diario Oficial de Galicia
nº 132, do 11 de xullo de 2012, cómpre facer as oportunas rectificacións:
– Na páxina 27711, anexo, onde di:
Debe dicir:
– Na páxina 27712, anexo, onde di:
Debe dicir:
– Na páxina 27714, anexo, onde di:
Debe dicir:
ORDE do 9 de xullo de 2012 pola que se amplía o crédito da Orde do 12 de decembro de 2011 pola que se convocan axudas á paralización definitiva de buques pesqueiros para o exercicio 2012, cofinanciadas co Fondo Europeo de Pesca, e se modifica a Orde do 30 de xuño de 2010 pola que se establecen as bases reguladoras para a concesión, en réxime de concorrencia competitiva, das axudas á paralización definitiva dos buques pesqueiros, cofinanciadas co FEP.
Consellería do Medio Rural e do Mar — III. Outras disposicións — 19/07/2012

A Orde do 12 de decembro de 2011 (DOG número 245, do 26 de decembro), estableceu, para o ano 2012, a convocatoria de axudas á paralización definitiva dos buques pesqueiros.
A devandita orde establece no seu artigo 2 que o crédito inicial poderá ser ampliado en función das dispoñibilidades orzamentarias sen que iso dea lugar a un novo prazo de presentación de solicitudes.
Tendo en conta a crise do sector pesqueiro e o esforzo por axustar a capacidade da frota aos recursos mariños dispoñibles, procede ampliar o crédito orzamentario para a concesión de axudas á paralización definitiva na convocatoria do ano 2012.
Por todo o anterior e no uso das facultades que me foron conferidas,
Artigo único
Amplíase o importe da contía máxima das axudas que se van conceder ao abeiro da Orde do 12 de decembro de 2011 en 2.050.000 euros, con cargo á aplicación 16.30.723A.770.1 dos orzamentos xerais da Comunidade Autónoma de Galicia para o ano 2012. Esta modificación non dá lugar a un novo prazo de presentación de solicitudes.
Disposición derradeira única
Esta orde producirá efectos a partir do día seguinte ao da súa publicación no Diario Oficial de Galicia.
Santiago de Compostela, 9 de xullo de 2012
INSTRUCIÓN 2/2012, do 22 de maio, da Dirección Xeral de Industria, Enerxía e Minas, pola que se ditan normas para a autorización da posta en servizo de instalacións eléctricas e para os procedementos de tramitación administrativa das instalacións de distribución de baixa tensión.
Consellería de Economía e Industria — III. Outras disposicións — 19/07/2012

Co obxecto de desvincular de calquera actuación administrativa previa a posta en marcha de instalacións de alta tensión, e na procura da eliminación de trámites prescindibles que supoñen, na práctica, atrasos inadmisibles na posta en funcionamento de infraestruturas vitais para a mellora do benestar dos cidadáns e a competitividade das empresas, emítese a presente instrución:
1. Para o outorgamento da autorización de explotación das instalacións comprendidas no ámbito de aplicación do título VII do Real decreto 1955/2000, do 1 de decembro, que regula as actividades de transporte, distribución, comercialización, subministración e procedementos de autorización de instalacións de enerxía eléctrica, a acta de posta en servizo poderá ser emitida no momento en que o solicitante acredite o cumprimento dos requisitos recollidos no artigo 132, sen necesidade de inspección previa nin comprobacións técnicas adicionais, máis aló das derivadas da verificación do cumprimento documental.
2. Por outra banda, e para aclarar e unificar os distintos procedementos seguidos polas xefaturas territoriais na tramitación administrativa das instalacións de distribución de baixa tensión, indícase o seguinte:
O procedemento será o establecido para as mencionadas instalacións no Real decreto 842/2002, do 2 de agosto, polo que se aproba o Regulamento electrotécnico para baixa tensión; en concreto no seu artigo 18.
Non será preciso, polo tanto, máis actuación administrativa que o rexistro da instalación, sen necesidade de comprobacións, aprobacións de proxectos ou condicionantes similares.
Esta instrución entrará en vigor o día seguinte da súa sinatura.
Santiago de Compostela, 22 de maio de 2012
RESOLUCIÓN do 4 de xullo de 2012, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 14 de marzo de 2012 pola que se aproban as bases reguladoras da concesión de subvencións para a execución de proxectos de acción humanitaria no exterior e se procede á súa convocatoria para o ano 2012.
Consellería de Presidencia, Administracións Públicas e Xustiza — III. Outras disposicións — 19/07/2012

Conforme o establecido no artigo 10 da Orde do 14 de marzo de 2012, da Consellería de Presidencia, Administracións Públicas e Xustiza, pola que se aproban as bases reguladoras da concesión de subvencións para a execución de proxectos de acción humanitaria no exterior e se procede á súa convocatoria para o ano 2012, publícase no
Diario Oficial de Galicia
a relación das concedidas con indicación das entidades beneficiarias, contía, país de execución do proxecto e finalidade.
Na súa virtude,
Publicar no
Diario Oficial de Galicia
as axudas concedidas a través das tres resolucións emitidas polo director xeral de Relacións Exteriores e coa Unión Europea, por competencia delegada en virtude da orde de convocatoria, de conformidade co artigo 3.4 da Orde do 22 de setembro de 2011:
– Resolución do 19 de abril de 2012 pola que se aproba a concesión da subvención á organización Asamblea de Cooperación por la Paz, por importe de setenta mil euros (70.000 €).
– Resolución do 22 de maio de 2012 pola que se aproba a concesión das subvencións ás organizacións Farmacéuticos Mundi e Fundación Entreculturas Fe y Alegría, por importe total de noventa e nove mil cincocentos corenta euros con noventa céntimos (99.540,90 €).
– Resolución do 15 de xuño de 2012 pola que se aproba a concesión das subvencións ás organizacións Fundación CUME para el Desarrollo de Culturas y Pueblos, Solidaridade Internacional de Galicia, Médicos del Mundo e Cruz Vermella, por importe total de cento trinta mil trescentos corenta e dous euros con cincuenta céntimos (130.342,50 €).
Santiago de Compostela, 4 de xullo de 2012
ORDE do 9 de xullo de 2012 pola que se amplía o crédito da Orde do 12 de decembro de 2011 pola que se convocan para o ano 2012, en réxime de concorrencia competitiva, axudas de carácter socioeconómico cofinanciadas co FEP.
Consellería do Medio Rural e do Mar — III. Outras disposicións — 18/07/2012

A través da Orde do 12 de decembro de 2011 (DOG nº 247, do 28 de decembro), convocáronse para o ano 2012 axudas de carácter socioeconómico.
Tendo en conta o número de solicitudes presentadas e que o crédito orzamentario da orde non é suficiente para atendelas todas e tendo en conta que o artigo 2 da Orde do 12 de decembro de 2011 establece que o crédito inicial poderá ser ampliado en función das dispoñibilidades orzamentarias e que esta actuación poderá dar á apertura dun novo prazo de presentación de solicitudes, procede ampliar o crédito orzamentario para a concesión de axudas de carácter socioeconómico.
Por todo o anterior e no uso das facultades que me foron conferidas,
Artigo único
Amplíase o importe da contía máxima das axudas que se van conceder ao abeiro da Orde do 12 de decembro de 2011 en 650.000 euros, con cargo á aplicación 16.30.723A.780.0 dos orzamentos xerais da Comunidade Autónoma de Galicia para o ano 2012. Esta modificación non dá lugar a un novo prazo de presentación de solicitudes, tendo en conta o carácter facultativo que a devandita Orde do 12 de decembro de 2011 lle confería a tal posibilidade.
Disposición derradeira única
Esta orde producirá efectos a partir do día seguinte ao da súa publicación no
Diario Oficial de Galicia
.
Santiago de Compostela, 9 de xullo de 2012
ORDE do 6 de xullo de 2012 pola que se dispón o nomeamento dun vogal do Consello de Administración da Autoridade Portuaria de Vigo.
Consellería do Medio Rural e do Mar — II. Autoridades e persoal — 17/07/2012

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O nomeamento de Antonio Fernández-Campa García-Bernardo, como vogal no Consello de Administración da Autoridade Portuaria de Vigo, en representación da Comunidade Autónoma de Galicia.
Santiago de Compostela, 6 de xullo de 2012
ORDE do 6 de xullo de 2012 pola que se dispón o cesamento dun vogal do Consello de Administración da Autoridade Portuaria de Vigo.
Consellería do Medio Rural e do Mar — II. Autoridades e persoal — 17/07/2012

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O cesamento de Sagrario Pérez Castellanos, como vogal no Consello de Administración da Autoridade Portuaria de Vigo, en representación da Comunidade Autónoma de Galicia, agradecéndolle os servizos prestados.
Santiago de Compostela, 6 de xullo de 2012
RESOLUCIÓN do 4 de xullo de 2012, da Secretaría Xeral Técnica e do Patrimonio da Consellería de Facenda, pola que se dá publicidade aos convenios de colaboración subscritos por esta consellería no primeiro cuadrimestre do ano 2012.
Consellería de Facenda — III. Outras disposicións — 17/07/2012

En virtude do establecido no artigo 11 da Lei 4/2006, do 30 de xuño, de transparencia e boas prácticas na Administración galega,
Artigo único. Dar publicidade á relación dos convenios subscritos pola Consellería de Facenda nos meses de xaneiro, febreiro, marzo e abril do ano 2012, que se incorpora como anexo a esta resolución.
Santiago de Compostela, 4 de xullo de 2012
RESOLUCIÓN conxunta do 22 de xuño de 2012, do Instituto Galego de Consumo e da Consellería de Cultura, Educación e Ordenación Universitaria, pola que se publica a concesión de premios do concurso para a elaboración de carteis, fotografías, soportes audiovisuais e ilustracións que teñan como tema os dereitos das persoas consumidoras, dirixido ao alumnado de escolas de arte, ciclos superiores de Deseño e Produción Editorial, ciclos superiores de Comunicación, Imaxe e Son e bacharelatos artísticos.
Consellería de Presidencia, Administracións Públicas e Xustiza — III. Outras disposicións — 17/07/2012

Por Resolución conxunta do 16 de marzo de 2012 (DOG nº 84, do xoves 3 de maio), do Instituto Galego de Consumo e da Consellería de Educación e Ordenación Universitaria, convocouse un concurso dirixido a premiar os mellores carteis, fotografías, soportes audiovisuais e ilustracións que teñan como tema os dereitos das persoas consumidoras, dirixido a alumnado de escolas de arte, ciclos superiores de deseño e produción editorial, ciclos superiores de comunicación, imaxe e son e bacharelatos artísticos. Vista a proposta do xurado, efectuada segundo o disposto no artigo 7 da citada Resolución do 16 de marzo de 2012,
Santiago de Compostela, 22 de xuño de 2012
Modalidade A: Carteis (alumnado de escolas de arte e ciclo superior de Deseño e Produción Editorial):
Modalidade B: Fotografías: (a alumnado de escolas de arte e escolas de imaxen e son):
Modalidade E: Ilustracións (dirixido a alumnado de bachaleratos artísticos).
RESOLUCIÓN do 26 de xuño de 2012, da Dirección Xeral da Función Pública, pola que se emprazan os interesados no recurso contencioso-administrativo P.O. 620/2011, interposto por Sara Trabada Blanco.
Consellería de Facenda — III. Outras disposicións — 17/07/2012

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo P.O. 620/2011, interposto por Sara Trabado Blanco, contra a Resolución do 11 de abril de 2011 pola que se ordena a publicación do Acordo do Consello da Xunta de Galicia, do 10 de marzo de 2011, que aproba a relación de postos de traballo da Consellería do Mar (DOG nº 78, do 20 de abril).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo á referida sala, o que se notifica para xeral coñecemento de todas as persoas interesadas no procedemento e emprázanse para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de nove (9) días, contados desde o seguinte ao da publicación desta resolución no Diario Oficial de Galicia.
Santiago de Compostela, 26 de xuño de 2012
RESOLUCIÓN do 8 de maio de 2012 pola que se inscribe a Asociación de Amigos del Camino de Santiago de La Bañeza Monte Urba no Rexistro de Entidades de Promoción do Camiño de Santiago.
Consellería de Cultura, Educación e Ordenación Universitaria — III. Outras disposicións — 18/07/2012

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación de Amigos del Camino de Santiago de La Bañeza Monte Urba, do 23 de abril de 2012.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Subdirección Xeral de Protección do Patrimonio Cultural, emitido de acordo co artigo 23 do mencionado decreto, segundo o cal «as entidades solicitantes deberán ter como finalidade a recuperación, conservación e promoción dos Camiños de Santiago, así como a difusión da cultura derivada deles».
Considerando que segundo o artigo 26 a solicitude foi presentada segundo o modelo que figura no anexo e acompañada da documentación pertinente.
Considerando que a solicitude presentada cumpre as normas establecidas no decreto de referencia.
Que a Asociación de Amigos del Camino de Santiago de La Bañeza Monte Urba quede inscrita no Rexistro de Entidades de Promoción do Camiño de Santiago co número 198.
Santiago de Compostela, 8 de maio de 2012
ORDE do 2 de xullo de 2012 pola que se declaran de utilidade pública diversas asociacións inscritas nos rexistros central e provinciais de asociacións da Comunidade Autónoma de Galicia.
Consellería de Presidencia, Administracións Públicas e Xustiza — III. Outras disposicións — 18/07/2012

Por iniciativa das correspondentes asociacións poderán ser declaradas de utilidade pública aquelas que reúnan os requisitos establecidos no artigo 32 da Lei orgánica 1/2002, do 22 de marzo, reguladora do dereito de asociación.
O Decreto 157/2008, do 10 de xullo, sobre asunción de funcións da Administración do Estado traspasadas á Comunidade Autónoma de Galicia, mediante o Real decreto 1080/2008, do 30 de xuño, en materia de declaración de utilidade pública de asociacións, asigna estas funcións á Consellería de Presidencia, Administracións Públicas e Xustiza, establecendo que será competente para resolver o procedemento de declaración de utilidade pública a persoa titular da Consellería de Presidencia, Administracións Públicas e Xustiza, logo da instrución do procedemento polo órgano correspondente.
Previa solicitude das asociacións, foron instruídos os expedientes de conformidade co previsto no Real decreto 1740/2003, do 19 de decembro, sobre procedementos relativos a asociacións de utilidade pública, e neles consta a documentación e os informes previstos na citada norma.
De conformidade cos informes favorables de declaración de utilidade pública emitidos polos instrutores dos expedientes,
Declarar de utilidade pública as seguintes asociacións:
• Asociación «. e seguido» (Asociación Galega de Mulleres afectadas por Cancro de Mama), inscrita no Rexistro Central de Asociacións co número 2008/11208-1.
• Asociación Agarimo, inscrita no Rexistro Provincial de Asociacións da Coruña co número 1970-187-1.
• Federación Provincial de Asociacións de Discapacitados Físicos de Ourense, inscrita no Rexistro Provincial de Asociacións de Ourense co número 1989-9-2.
Contra esta orde que pon fín á vía administrativa, pode interpoñerse recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, de conformidade co disposto na Lei 29/1998, do 13 de xullo, reguladora da xurisdición contencioso-administrativa, podendo interpoñer con carácter potestativo recurso de reposición ante o mesmo órgano que ditou o acto, no prazo dun mes, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 2 de xullo de 2012
CORRECCIÓN de erros. Orde do 18 de maio de 2012 pola que se establecen as bases reguladoras e a convocatoria pública dos premios Coopera Galicia Entidades Locais para distinguir as iniciativas de fomento do asociacionismo municipal mediante proxectos piloto de xestión compartida de servizos por parte de agrupacións de concellos, mancomunidades, consorcios locais e áreas metropolitanas da Comunidade Autónoma de Galicia.
Consellería de Presidencia, Administracións Públicas e Xustiza — III. Outras disposicións — 04/06/2012

Advertidos erros na citada orde, publicada no
Diario Oficial de Galicia
núm. 101, do 29 de maio, cómpre facer as seguintes correccións:
Na páxina 20387, no artigo 2.1, onde di: «… ata unha contía máxima de 100.000 €.», debe dicir: «…ata unha contía máxima de 77.500 €.».
Na páxina 20399, na base décimo primeira, número 2, onde di: «… na forma e no prazo establecido nas alíneas 1 e 2 da base décima», debe dicir: «… na forma e no prazo establecido nas alíneas 1 e 2 da base novena».
RESOLUCIÓN do 25 de maio de 2012 pola que se amplía a dotación orzamentaria e se modifica a distribución entre créditos orzamentarios da Orde do 16 de febreiro de 2012.
Axencia Galega de Innovación — III. Outras disposicións — 05/06/2012

A Orde do 16 de febreiro de 2012, publicada no
Diario Oficial de Galicia
n.º 39, do 24 de febreiro, establece as bases para a concesión, en réxime de concorrencia competitiva, das subvencións para a consolidación e a estruturación de unidades de investigación competitivas nos centros tecnolóxicos de Galicia e se procede á súa convocatoria para o ano 2012.
No seu artigo 2 establécense as aplicacións orzamentarias e os importes previstos para o financiamento das devanditas subvencións, así como a posibilidade de ampliar os créditos dedicados a esta convocatoria, logo de declaración de dispoñibilidade de crédito, como consecuencia das circunstancias establecidas no artigo 30.2 do Decreto 11/2009, do 8 de xaneiro, polo que se aproba o regulamento da Lei 9/2007, do 13 de xuño, de subvencións de Galicia, e, se for o caso, logo de aprobación da modificación orzamentaria que proceda.
Nas aplicacións orzamentarias correspondentes existe crédito dispoñible e co fin de atender as solicitudes admitidas para participar nesta convocatoria, cómpre ampliar a dotación orzamentaria consignada inicialmente.
Así mesmo, o artigo 31 do Decreto 11/2009, do 8 de xaneiro, polo que se aproba o regulamento da Lei 9/2007, do 13 de xuño, de subvencións de Galicia, regula a modificación da distribución entre créditos orzamentarios en subvencións convocadas, establecendo que ademais das modificacións que procedan no expediente de gasto se publicarán nos mesmos medios que a convocatoria.
Unha vez constituída a Axencia Galega de Innovación, establecida no Decreto 50/2012, do 12 de xaneiro (DOG n.º 19, do 27 de xaneiro), polo que se crea a Axencia Galega de Innovación e se aproban os seus estatutos, e de acordo co disposto na súa disposición adicional primeira, quedou suprimida a Dirección Xeral de Investigación, Desenvolvemento e Innovación da Consellería de Economía e Industria, e a Axencia subrogouse na totalidade dos seus dereitos e obrigas derivados do exercicio das correspondentes competencias e sucedeuna en todas as súas competencias.
Consecuentemente con todo o anterior e en exercicio das facultades que me confire o artigo 17.3 do Decreto 50/2012, do 12 de xaneiro,
Artigo único.
1. Ampliar a dotación orzamentaria e modificar a distribución entre créditos orzamentarios da Orde do 16 de febreiro de 2012 (
Diario Oficial de Galicia
n.º 39, do 24 de febreiro) pola que se establecen as bases para a concesión, en réxime de concorrencia competitiva, das subvencións para a consolidación e a estruturación de unidades de investigación competitivas nos centros tecnolóxicos de Galicia e se procede á súa convocatoria para o ano 2012.
2. Na táboa seguinte detállanse os créditos definitivos:
Santiago de Compostela, 25 de maio de 2012.
CORRECCIÓN de erros. Resolución do 22 de maio de 2012, da Dirección Xeral de Educación, Formación Profesional e Innovación Educativa, pola que se convoca a selección de plans de formación permanente do profesorado que se implantarán en centros educativos públicos dependentes da Consellería de Cultura, Educación e Ordenación Universitaria no curso 2012-2013.
Consellería de Cultura, Educación e Ordenación Universitaria — III. Outras disposicións — 05/06/2012

Advertido un erro na publicación da resolución que se cita, efectuada no DOG n.º 100, do luns, 28 de maio de 2012, cómpre facer a seguinte corrección:
Débese engadir o anexo seguinte:
CORRECCIÓN de erros. Orde do 8 de maio de 2012 pola que se establecen as bases reguladoras das axudas para a modernización das explotacións agrarias e para a incorporación de mozos á actividade agraria, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2012.
Consellería do Medio Rural e do Mar — III. Outras disposicións — 05/06/2012

Advertido erro na orde antes citada, publicada no Diario Oficial de Galicia n.º 90, do 11 de maio de 2012, cómpre facer a seguinte corrección:
Na páxina 17683, o anexo debe de ser o seguinte:
ORDE do 4 de xullo de 2012 pola que se extingue a autorización do centro privado Madre de Dios, do concello de Barbadás (Ourense), por cesamento de actividades docentes.
Consellería de Cultura, Educación e Ordenación Universitaria — III. Outras disposicións — 24/07/2012

A representante da titularidade do centro privado Madre de Dios, do concello de Barbadás (Ourense), solicita a extinción da autorización por cesamento de actividades.
A Xefatura Territorial da Consellería de Cultura, Educación e Ordenación Universitaria de Ourense, emite o correspondente informe de conformidade co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve.
Por proposta da Dirección Xeral de Centros e Recursos Humanos,
Primeiro. Extinguir de conformidade co artigo 17.1 do Decreto 133/1995, por cesamento nas súas actividades docentes, por instancia da titularidade do centro, a autorización do centro privado que se sinala a continuación:
Denominación: CPR Madre de Dios.
Código do centro: 32001610.
Domicilio: r/ Convento nº 8.
Concello: Barbadás.
Provincia: Ourense.
Titular: Esclavas de la Santísima Eucaristía y de la Madre de Dios.
Ensinanzas que se extinguen: todas as autorizadas de educación infantil e primaria.
Segundo. A presente extinción da autorización dará lugar á correspondente inscrición no Rexistro de Centros da Consellería de Cultura, Educación e Ordenación Universitaria, con efectos do 1 de setembro de 2012.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 4 de xullo de 2012
RESOLUCIÓN do 13 de xullo de 2012, da Secretaría Xeral Técnica da Consellería de Economía e Industria, pola que se procede á inscrición no Rexistro de Fundacións de Interese Galego do acordo de extinción da Fundación Centro Galego do Plástico.
Consellería de Economía e Industria — III. Outras disposicións — 24/07/2012

Visto o expediente de extinción da Fundación Centro Galego do Plástico, adscrita ao protectorado da Consellería de Economía e Industria, resultan os seguintes,
Feitos.
1. O 18 de outubro de 2011 publicouse no DOG nº 199, a Orde do 4 de outubro de 2011 pola que se ratifica o acordo de extinción da Fundación Centro Galego do Plástico e se dispón a súa inscrición no Rexistro de Fundacións de Interese Galego.
2. O órgano de goberno da fundación, na súa reunión do 12 de setembro de 2011, adoptou por unanimidade o acordo de extinción da fundación. Na acta da dita reunión consta a adopción do acordo por imposibilidade de realización do fin fundacional, a memoria xustificativa da concorrencia da causa de extinción, o acordo de apoderamento das funcións de liquidación, o balance da fundación na data de adopción do acordo, así como proxecto o de distribución de bens e dereitos resultantes da liquidación.
3. O do 10 de xullo de 2012 a Fundación Centro Galego do Plástico presenta nesta consellería a escritura pública do 4 de xullo de 2012, outorgada en Santiago de Compostela, co nº de protocolo 1281, en que consta o certificado da reunión do padroado onde se recolle a aprobación da liquidación da fundación e outros extremos do procedemento liquidatorio, incluído o escrito de aceptación do haber resultante.
Esta consellería é competente para ditar a resolución de inscrición da extinción da Fundación Centro Galego do Plástico no Rexistro de Fundacións de Interese Galego, en virtude do disposto no Decreto 324/2009, do 11 de xuño, polo que se establece a estrutura orgánica da Consellería de Economía e Industria, en relación co establecido na Lei 12/2006, do 1 de decembro, de fundacións de interese galego e no seu regulamento.
Polo exposto, á vista da documentación presentada e da normativa de aplicación, este protectorado.
Inscribir no Rexistro de Fundacións de Interese Galego a extinción da Fundación Centro Galego do Plástico.
Contra esta resolución, que esgota a vía administrativa, poderase interpoñer directamente recurso contencioso-administrativo ante o Tribunal Superior de Xustiza de Galicia, no prazo de dous meses desde a notificación, de conformidade co disposto no artigo 4 da Lei 29/1998, do 13 de xuño, reguladora da xurisdición contencioso-administrativa. Potestativamente, poderase interpoñer recurso potestativo de reposición ante o mesmo órgano que ditou o acto, no prazo dun mes desde a notificación, ou de tres meses partir do día seguinte ao acto presunto, de conformidade co disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común. Non se poderá interpoñer o recurso contencioso-administrativo ata a resolución expresa ou presunta do recurso de reposición interposto.
Santiago de Compostela, 13 de xullo de 2012
RESOLUCIÓN do 12 de xullo de 2012 que modifica a do 24 de abril de 2012 pola que se nomean os membros da comisión de seguimento da execución dos proxectos de desenvolvemento de natureza industrial, vinculados aos parques eólicos adxudicados conforme as ordes de convocatoria que regula a Lei 8/2009, do 22 de decembro.
Instituto Enerxético de Galicia — III. Outras disposicións — 23/07/2012

O artigo 3 da Orde do 3 de abril de 2012 pola cal se aproba o Regulamento da comisión de seguimento da execución dos proxectos de desenvolvemento de natureza industrial e do resto de criterios de selección vinculados aos parques eólicos adxudicados dentro das ordes de convocatoria que regula a Lei 8/2009, do 22 de decembro, establece que exercerá a presidencia da citada comisión de seguimento a persoa titular do Instituto Enerxético de Galicia, que nomeará os cinco membros restantes. Por Resolución do 24 de abril de 2012 procedeuse ao nomeamento dos membros da citada comisión. Mediante esta resolución modifícase a anterior composición, e a comisión de seguimento queda integrada polos seguintes membros:
– En representación da Dirección Xeral de Industria, Enerxía e Minas, Tomás Nogueiras Nieto e Raquel Carballido Reboredo.
– En representación do Inega, Emérito Freire Sambade.
– En representación do Igape, Norberto Penedo Rey e Antonio Aguete Estévez.
Actuará de secretaria da comisión de seguimento Raquel Carballido Reboredo.
Santiago de Compostela, 12 de xullo de 2012
CORRECCIÓN de erros. Orde do 6 de xullo de 2012 pola que se establecen as bases reguladoras das subvencións destinadas ao sector do lúpulo e se convocan para o ano 2012.
Consellería do Medio Rural e do Mar — III. Outras disposicións — 23/07/2012

Advertido erro na Orde do 6 de xullo de 2012, publicada no
Diario Oficial de Galicia
nº 135, do 16 de xullo, cómpre facer a seguinte corrección:
Na páxina 28303, no artigo 23, punto 3, onde di: «O prazo de presentación das solicitudes comezará o día seguinte ao da publicación desta orde e finalizará o día 1 de abril de cada ano, agás na convocatoria do ano 2012, en que será dun mes desde a data de publicación da orde de convocatoria», debe dicir: «O prazo de presentación das solicitudes establecerase en cada convocatoria das axudas».
RESOLUCIÓN do 11 de xullo de 2012 pola que se procede á publicación das subvencións concedidas en virtude da Orde do 30 de decembro de 2011 pola que se establecen as bases reguladoras das axudas destinadas a actividades de fomento da prevención de riscos laborais na Comunidade Autónoma de Galicia no exercicio de 2012.
Consellería de Traballo e Benestar — III. Outras disposicións — 23/07/2012

En cumprimento do disposto no artigo 15 da Lei 9/2007, do 13 de xuño, de subvencións de Galicia, e do artigo 7 da Orde do 30 de decembro de 2011, pola que se establecen as bases reguladoras das axudas destinadas a actividades de fomento da prevención de riscos laborais na Comunidade Autónoma de Galicia no exercicio de 2012, procédese á publicación das subvencións concedidas en virtude da devandita orde para o ano 2012.
Obxecto da axuda: as axudas teñen como obxecto subvencionar as actividades de fomento da prevención de riscos laborais recollidas no punto 2 do artigo 3 da orde de referencia, que establece como actuacións subvencionables as seguintes:
– De formación, destinadas aos traballadores/as galegos/as:
– Estudos e traballos técnicos relacionados coa seguridade e saúde laboral:
– De difusión, sensibilización e intercambio de experiencias (conferencias, xornadas, seminarios e publicacións):
Norma reguladora: Orde do 30 de decembro de 2010 pola que se establecen as bases reguladoras das axudas destinadas a actividades de fomento da prevención de riscos laborais na Comunidade Autónoma de Galicia no exercicio de 2012 (
Diario Oficial de Galicia
nº 11, do 17 de xaneiro).
Crédito orzamentario: 1.450.000,00 € (un millón catrocentos cincuenta mil euros) recollido na aplicación orzamentaria 12.03.324B.481.1 (1.450.000,00 €) dos orzamentos xerais da Comunidade Autónoma de Galicia para o ano 2012.
Beneficiarios da subvención e importe da mesma: véxase anexo.
Santiago de Compostela, 11 de xullo de 2012
RESOLUCIÓN do 18 de maio de 2012 pola que se dá publicidade aos convenios de colaboración subscritos polo Consello no primeiro cuadrimestre do ano 2012.
Consello da Cultura Galega — III. Outras disposicións — 01/06/2012

Para os efectos previstos no artigo 11 da Lei 4/2006, do 30 de xuño, de transparencia e boas práticas na Administración pública galega, acórdase darlle publicidade aos convenios de colaboración subscritos polo Consello da Cultura Galega, no primeiro cuadrimestre do ano 2012, os cales se relacionan no anexo a esta resolución.
Santiago de Compostela, 18 de maio de 2012.
ORDE do 15 de maio de 2012 pola que se resolve a convocatoria de subvencións en réxime de concorrencia competitiva para proxectos de accións de saúde pública no campo do VIH/sida que se desenvolverán na Comunidade Autónoma xestionados por entidades privadas sen ánimo de lucro.
Consellería de Sanidade — III. Outras disposicións — 01/06/2012

Por Orde do 9 de xaneiro de 2012, da Consellería de Sanidade (DOG núm. 13, do 19 de xaneiro), apróbanse as bases reguladoras e convócanse subvencións en réxime de concorrencia competitiva para proxectos de accións de saúde pública no campo do VIH/sida que se desenvolverán na Comunidade Autónoma de Galicia xestionados por entidades privadas sen ánimo de lucro.
O artigo 11 da citada norma establece a publicación desta resolución no
Diario Oficial de Galicia
e indica que deberá conter a relación de solicitantes aos cales se conceden, desestimen e non concedan as subvencións para os respectivos proxectos, con indicación da norma reguladora, a súa correspondente contía e as causas de denegación, se é o caso.
Na súa virtude, esta consellería,
Artigo único. Aprobar ou denegar os proxectos de accións de saúde pública no campo do VIH/sida que se recollen no anexo desta orde, así como adxudicarlles as contías que se determinen nel.
Santiago de Compostela, 15 de maio de 2012.
RESOLUCIÓN do 15 de maio de 2012, da Secretaría Xeral Técnica da Consellería de Traballo e Benestar, pola que se lles dá publicidade aos convenios de colaboración subscritos por esta consellería no primeiro cuadrimestre do ano 2012.
Consellería de Traballo e Benestar — III. Outras disposicións — 01/06/2012

O artigo 11.1.º da Lei 4/2006, do 30 de xuño, de transparencia e de boas prácticas na Administración pública galega (DOG n.º 136, do 14 de xullo), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único.
Dar publicidade á relación de convenios de colaboración subscritos pola Consellería de Traballo e Benestar durante o primeiro cuadrimestre do ano 2012, que se incorpora como anexo a esta resolución.
Santiago de Compostela, 15 de maio de 2012.
ORDE do 25 de maio de 2012 pola que se modifica a Orde do 7 de maio de 2012 pola que se convocan, en réxime de concorrencia competitiva, as axudas para a consolidación e estruturación de unidades de investigación competitivas do Sistema Universitario de Galicia para 2012, parcialmente cofinanciada polo Fondo Europeo de Desenvolvemento Rexional (Feder) no marco do Programa operativo de Galicia 2007-2013.
Consellería de Cultura, Educación e Ordenación Universitaria — III. Outras disposicións — 01/06/2012

A Orde do 7 de maio de 2012 pola que se convocan, en réxime de concorrencia competitiva, as axudas para a consolidación e estruturación de unidades de investigación competitivas do Sistema Universitario de Galicia para 2012, parcialmente cofinanciada polo Fondo Europeo de Desenvolvemento Rexional (Feder) no marco do Programa operativo de Galicia 2007-2013, establecía no seu artigo 4.b) a obrigatoriedade de achegar o certificado da composición do grupo en data 1 de xaneiro de 2012. A data establecida causa diversas dificultades relacionadas coa xestión dos grupos de investigación, polo que a consellería aceptará as certificacións correspondentes á composición dos grupos no momento da solicitude.
Polo que antecede, esta consellería
Artigo único.
Modificación do artigo 4.b) da Orde do 7 de maio de 2012 (DOG do 15 de maio), que queda redactado do seguinte xeito:
«Certificado da composición dos grupos emitido pola universidade de orixe, indicando o código e denominación de grupo, así como o número de membros do grupo que son mulleres. A composición certificada será a do grupo no momento da solicitude, pero en caso de se teren producido altas e baixas entre o 1 de xaneiro de 2012 e o momento da solicitude deberán ser indicadas».
Santiago de Compostela, 25 de maio de 2012.
CORRECCIÓN de erros. Resolución do 14 de maio de 2012, da Secretaría Xeral da Igualdade, pola que se establecen as bases reguladoras que rexerán as axudas do programa Emega para o fomento do emprendemento feminino, cofinanciadas polo FSE, e se procede á súa convocatoria para o ano 2012 (SI429A).
Consellería de Presidencia, Administracións Públicas e Xustiza — III. Outras disposicións — 01/06/2012

Advertido erro no anexo I da mencionada resolución, publicada no
Diario Oficial de Galicia
núm. 96, do 22 de maio de 2012, procede realizar a seguinte corrección:
Na páxina 19145, no punto 1.2.b), onde di: «fixado na base 3.ª», debe dicir: «fixado no punto 1.2.c) da base 2.ª».
RESOLUCIÓN do 10 de xullo de 2012, da Dirección Xeral de Administración Local, pola que se fan públicas as axudas concedidas ao abeiro da Orde do 23 de decembro de 2011, da Consellería de Presidencia, Administracións Públicas e Xustiza, pola que se anuncian axudas económicas destinadas a subvencionar a realización de infraestruturas de uso público en ámbitos urbanos e rurais por parte dos concellos de Galicia.
Consellería de Presidencia, Administracións Públicas e Xustiza — III. Outras disposicións — 23/07/2012

Conforme o establecido no artigo 16 da Orde do 23 de decembro de 2011, da Consellería de Presidencia, Administracións Públicas e Xustiza, pola que se anuncian axudas económicas destinadas a subvencionar a realización de infraestruturas de uso público en ámbitos urbanos e rurais por parte dos concellos de Galicia, cofinanciada con fondos Feder (70%), publicarase no Diario Oficial de Galicia a relación das concedidas con indicación das persoas beneficiarias e os importes das axudas concedidas. Na súa virtude,
Publicar no Diario Oficial de Galicia as axudas concedidas pola Resolución do 30 de maio de 2012, da Consellería de Presidencia, Administracións Públicas e Xustiza, en virtude da Orde do 23 de decembro de 2011, destinadas a subvencionar a realización de infraestruturas de uso público en ámbitos urbanos e rurais por parte dos concellos de Galicia, cofinanciada con fondos Feder (70%), cun importe total de 1.275.590,78 euros con cargo á aplicación orzamentaria 05.03.141A.760.3 correspondente aos orzamentos xerais da Comunidade Autónoma de Galicia para o ano 2012, nas contías e beneficiarios que se relacionan no anexo desta resolución.
Santiago de Compostela, 10 de xullo de 2012
ORDE do 25 de maio de 2012 pola que se resolve a convocatoria de axudas a centros privados concertados para a atención ao alumnado con necesidades específicas de apoio educativo.
Consellería de Cultura, Educación e Ordenación Universitaria — III. Outras disposicións — 05/06/2012

A Consellería de Educación e Ordenación Universitaria, por Orde do 16 de decembro de 2011, DOG do 28 de decembro, estableceu as bases reguladoras e convocou axudas a centros privados concertados para atender alumnado con necesidades específicas de apoio educativo, naqueles aspectos que non estivesen xa cubertos polo correspondente concerto, desde o día 1 de xaneiro de 2012 ata o remate do prazo límite de xustificación de gastos.
Unha vez rematado o procedemento establecido na convocatoria, cómpre facer pública a relación definitiva de centros beneficiarios destas axudas, de acordo co artigo 6 da devandita orde.
En consecuencia, por proposta da Dirección Xeral de Centros e Recursos Humanos,
Conceder as axudas económicas aos centros privados concertados que se relacionan no anexo desta orde.
Contra esta orde, que pon fin á vía administrativa, poderase interpoñer recurso potestativo de reposición ante esta consellería, no prazo de un mes contado a partir do día seguinte ao da publicación no
Diario Oficial de Galicia
, de acordo co disposto nos artigos 107.1, 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común ou, directamente, recurso contencioso-administrativo, no prazo de dous meses, ante o Tribunal Superior de Xustiza de Galicia conforme os artigos 10, 14 e 46.1 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 25 de maio de 2012.
RESOLUCIÓN do 31 de maio de 2012 pola que se ordena a publicación do acordo do Consello da Xunta de Galicia do, 31 de maio de 2012, polo que se aproba a modificación das relacións de postos de traballo das consellerías do Medio Rural e do Mar e de Cultura, Educación e Ordenación Universitaria.
Consellería de Facenda — III. Outras disposicións — 01/06/2012

A aprobación da modificación das relacións de postos de traballo das consellerías do Medio Rural e do Mar e de Cultura, Educación e Ordenación Universitaria, xustifícase polas necesidades organizativas e funcionais das consellerías.
En consecuencia, por proposta das consellerías do Medio Rural e do Mar e de Cultura, Educación e Ordenación Universitaria, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 31 de maio de 2012, adoptou o seguinte
Primeiro. Apróbase a modificación das relacións de postos de traballo das consellerías do Medio Rural e do Mar e de Cultura, Educación e Ordenación Universitaria, nos termos que se sinalan nos anexos a este acordo.
Segundo. Ordénase a súa publicación no
Diario Oficial de Galicia
para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 31 de maio de 2012, relativo á aprobación da modificación das relacións de postos de traballo das consellerías do Medio Rural e do Mar e de Cultura, Educación e Ordenación Universitaria, coa finalidade de cumprir o dito acordo, dispoño que se publique no
Diario Oficial de Galicia
como anexo a esta resolución.
Santiago de Compostela, 31 de maio de 2012.
RESOLUCIÓN do 28 de maio de 2012, da Secretaría Xeral para o Turismo, pola que se dá publicidade aos convenios de colaboración subscritos por esta secretaría xeral no primeiro cuadrimestre do ano 2012.
Consellería de Presidencia, Administracións Públicas e Xustiza — III. Outras disposicións — 05/06/2012

O artigo 11.1 da Lei 4/2006, do 30 de xuño, de transparencia e boas prácticas na Administración pública galega (
Diario Oficial de Galicia
núm. 136, do 14 de xullo), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único. Dar publicidade á relación dos convenios de colaboración subscritos pola Secretaría Xeral para o Turismo nos meses de xaneiro, febreiro, marzo e abril do ano 2012, que se incorpora como anexo a esta resolución.
Santiago de Compostela, 28 de maio de 2012.